SET ขาดปัจจัยใหม่หนุน พรุ่งนี้ปรับฐานต่อ
โบรกฯมองแนวโน้มการลงทุนในวันพรุ่งนี้ (2 มิ.ย.) ตลาดฯยังมีโอกาสที่จะปรับฐานอยู่ จึงแนะนำให้ take profit บ้าง พร้อมให้แนวรับ 1,410 จุด ส่วนแนวต้าน 1,425 จุด
1 มิ.ย. 2559

นายเทิดศักดิ์ ทวีธีระธรรม ผู้ช่วยกรรมการผู้อำนวยการฝ่ายวิจัย บล.เอเซีย พลัส เปิดเผยถึงตลาดหุ้นไทยวันนี้ (1 มิ.ย.) ปรับตัวลง เจอแรง take profit หลังจากที่ไม่เห็น Fund Flow และปัจจัยพื้นฐานที่หนักแน่นพอ รวมถึงตลาดฯก็มี upside ที่แคบด้วย นอกจากนี้ ตลาดยังไม่มีปัจจัยใหม่เข้ามาช่วยหนุนอีกด้วย
ด้านตลาดหุ้นอื่นในภูมิภาคเอเชียวันนี้เคลื่อนไหวทั้งในแดนบวกและลบ โดยต่างรอดูการประชุมโอเปค และการประชุมธนาคารกลางยุโรป (ECB) ที่จะมีขึ้นในวันพรุ่งนี้ แนวโน้มการลงทุนในวันพรุ่งนี้ (2 มิ.ย.) ตลาดฯยังมีโอกาสที่จะปรับฐานอยู่ จึงแนะนำให้ take profit บ้าง พร้อมให้แนวรับ 1,410 จุด ส่วนแนวต้าน 1,425 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
SCB ปิดที่ 137.00 บาท เพิ่มขึ้น 3.00 บาท
PTTEP ปิดที่ 77.00 บาท ลดลง 0.75 บาท
AOT ปิดที่ 390.00 บาท ลดลง 6.00 บาท
IVL ปิดที่ 33.25 บาท ราคาไม่เปลี่ยนแปลง
PTT ปิดที่ 299.00 บาท ลดลง 2.00 บาท